โฆษก ศบค. เปิดเผยพบผู้ติดเชื้อรายใหม่เพิ่ม 6 ราย และมีผู่ป่วยหายดีเพิ่มขึ้น 2 ราย โดยไม่มีผู้เสียชีวิต
โฆษก ศบค. เปิดเผยพบผู้ติดเชื้อรายใหม่เพิ่ม 6 ราย และมีผู่ป่วยหายดีเพิ่มขึ้น 2 ราย โดยไม่มีผู้เสียชีวิตนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19 (ศบค.) กล่าวถึงสถานการณ์การแพร่ระบาดของโรคโควิด -19 ประจำวันนี้ (11 พ.ค.63) ว่า พบผู้ป่วยติดเชื้อเพิ่มขึ้นเพียง 6 ราย ทำให้ตัวเลขผู้ป่วยยืนยันสะสมอยู่ที่ 3,015 คน หายป่วยแล้ว 2,796 คน ไม่มีผู้เสียชีวิตเพิ่ม ทำให้มีผู้เสียชีวิตสะสมรวม 56 ซึ่งผู้ป่วยใหม่ที่พบอยู่ในช่วงอายุ 22-25 ปี แบ่งเป็น ผู้ป่วยจากการสัมผัสใกล้ชิดกับผู้ป่วยเดิมก่อนหน้านี้ 1 ราย ผู้ป่วยที่มีประวัติเสี่ยงจากการทำงานในสถานที่ชุมนุมชน 4 รายอยู่ในพื้นที่จังหวัดภูเก็ต และจากมาตรการเชิงรุกในจังหวัดยะลาที่เป็นผู้สัมผัสผู้ป่วยจากมาเลเซีย 1 รายจากการเฝ้าระวังผู้ป่วยช่วง 28 วันที่ผ่านมา พบมีจังหวัดไม่พบผู้ป่วยเพิ่มเป็น 47 จังหวัดโดยภาคตะวันออกเฉียงเหนือเป็นพื้นที่มีอัตราไม่พบผู้ป่วยสูงสุด ขณะที่พื้นที่ 9 จังหวัด ประกอบด้วย ชัยนาท ตราด อ่างทอง สิงห์บุรี กำแพงเพชร น่าน พิจิตร บึงกาฬ และระยอง ยังคงไม่มีรายงานพบผู่ป่วยโรคโควิด-19